Publication: Magyar Közlöny
Issue: MK-2002-20 (Year: 2002, Number: 20)
Era: 1990-2004
Section: a 3/2002. (II. 13.) GM rendelethez
Paragraph Index: 705

6. Az írásbeli és szóbeli vizsgákon a vizsgaszervezõ intézmény által összeállított, és a hatáskörrel rendelkezõ építésügyi hatóság által jóváhagyott tételek alapján kell a vizsgát letenni. Az írásbeli vizsgára javasolt, legalább 5 variációban elkészített tételeket, valamint a szóbeli tételsort legalább 40 nappal az írásbeli vizsga idõpontja elõtt kell jóváhagyásra megküldeni, és egyidejûleg a szakvizsgát az építésügyi hatóságnak bejelenteni. E bejelentésben közölni kell a szakvizsga írásbeli és szóbeli részének tervezett idõpontját és helyszínét, a vizsgázók létszámát, valamint a vizsgabizottság elnökének személyére vonatkozó javaslatot. A jóváhagyó szervezet a vizsga bejelentett idõpontját megelõzõen, írásbeli tételek esetében legalább 15 nappal, szóbeli tételsor esetében legalább 30 nappal korábban tájékoztatja a vizsgaszervezõ intézmény vezetõjét a jóváhagyásról, valamint a vizsgaelnök személyérõl. A jóváhagyott szóbeli tételsort a vizsgaszervezõ intézmény a szóbeli vizsga elõtt 20 nappal a vizsgázók rendelkezésére bocsátja.

Source: https://magyarkozlony.hu/hivatalos-lapok/327732eb1b267479c71baf19dad8646c983fb5d0/dokumentumok/c4cc6045bedff7ea137df4857fb606a8d2a3ce61/letoltes